**Verejné prerokovanie správy o hodnotení vplyvov strategického dokumentu „Stratégia cestovného ruchu v okrese Levoča (2021 – 2027), výhľadovo do roku 2030“ a návrhu strategického dokumentu „Stratégia cestovného ruchu v okrese Levoča (2021 – 2027), výhľadovo do roku 2030“.**

20.07.2023 o 13. 00 hod.

**Pozvánka na verejné prerokovanie**

Mesto Levoča, Námestie Majstra Pavla 4/4, 054 01 Levoča, IČO: 00329321, ako obstarávateľ strategického dokumentu „Stratégia cestovného ruchu v okrese Levoča (2021 – 2027), výhľadovo do roku 2030“, v súlade s § 11 ods. 1 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov (ďalej len „zákon“) oznamuje občanom, že v súčasnosti bola na Mestský úrad v Levoči doručená správa o hodnotení vplyvov strategického dokumentu na životné prostredie.

Podľa § 11 ods. 3 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v platnom znení zvolávame

**Verejné prerokovanie**

**Správy o hodnotení vplyvov strategického dokumentu**

**„Stratégia cestovného ruchu v okrese Levoča (2021 – 2027), výhľadovo do roku 2030“.**

Účelom prerokovania správy o hodnotení vplyvov je oboznámenie s výsledkami hodnotenia vplyvov návrhu strategického dokumentu na životné prostredie.

Verejné prerokovanie sa uskutoční v budove Mestského úradu v Levoči, Námestie Majstra Pavla 4/4, 054 01 Levoča, v zasadacej miestnosti MsÚ, II. poschodie, č. dv. 8.

Informácia o verejnom prerokovaní sa v súlade s § 11 ods. 4 zákona zároveň zasiela príslušnému orgánu, dotknutým orgánom verejnej správy a dotknutým obciam.

**Nahlásenie účasti**

Dovoľujeme požiadať, aby ste svoj záujem o účasť na verejnom prerokovaní nahlásili

* na e-mailovej adrese: [ingrid.kamenicka@levoca.sk](mailto:ingrid.kamenicka@levoca.sk)
* najneskôr do **19.07.2023 do 14.00 hod.** z dôvodu zabezpečenia kapacitných potrieb.

**Zverejnený materiál na prerokovanie** [**https://www.enviroportal.sk/sk/eia/detail/strategia-cestovneho-ruchu-v-okrese-levoca-2021-2027-vyhladovo-do-roku**](https://www.enviroportal.sk/sk/eia/detail/strategia-cestovneho-ruchu-v-okrese-levoca-2021-2027-vyhladovo-do-roku)

V Levoči: 12.07.2023 Ing. Miroslav Vilkovský, MBA

primátor mesta Levoča